L’Escola Esportiva Los Silos CF presenta als jugadors que la conformen aquesta temporada
2025-07-24

El divendres 20 d’octubre serà un dia de festa per als quasi 350 jugadors que enguany formen part de l’Escola Esportiva Los Silos CF, ja que aquest és el dia escollit per a fer la seua presentació oficial davant la seua afició.

A partir de les 20 hores, el camp de futbol del Poliesportiu Municipal de Burjassot acollirà la presentació dels més de 20 equips que enguany componen l’Escola Esportiva Los Silos CF.

Amb la presència del president de l’entitat esportiva, José Antonio Rodríguez Delgado, acompanyat de la directiva del club i de diferents representants municipals, els components dels diferents equips saltaran al camp per a rebre l’aplaudiment de la seua afició.

Des de Los Silos CF conviden als veïns i les veïnes del municipi a acudir a la presentació de l’escola i animen als menuts i joves que la componen en un dia tan especial per a ells.